
LINE-UP

A Line-Up című munka egy olyan gyümölcstároló, amely idomul a gyümölcs formájára. Egy ősi technika ötvözete a mai modern anyagokkal. Használata egyszerű, praktikus, tisztítása könnyű, akár mosogatógépben is mosható. Szerkezetéből adódóan függőlegesen is fel lehet lógatni, ha egy oldalról kerülnek bele a gyümölcsök, képes azokat megtartani. Flexibilisségének köszönhetően akármennyire nyújtjuk szét, visszaáll eredeti alakjára. Hosszának változtatásával pedig az egészen kis méretű, egy darab gyümölcsöt magába foglaló tárgytól el lehet menni egészen a 10-15 darab gyümölcsöt felölelő tárgyig. Az anyaga opálfólia, melynek semleges színe jól kiemeli a gyümölcsök élénk árnyalatait.



